Isaac Orobio de Castro

Isaac Orobio de Kastro aŭ Balthasar Alvares Orobio de Castro estis portugala juddevena kuracisto, filozofo kaj sefardita verkisto. Li estis profesoro pri Medicino en la Universitato de Tuluzo kaj privata kuracisto de Antonio de la Cerda, 7-a Duko de Medinaceli (1607-1671). Li estis kondamnita al la Inkvizicio kiel ne konvertita judo fare de servisto sia kaj suferis tri jarojn da proceso kaj torturo, finfine estante juĝita por porti sanbeniton dum du jaroj.

Kiam infane, li estis prenita al Sevilo fare de siaj gepatroj, kiuj estis mahanojMahano: judo konvertita al la kristana fido.. Li studis filozofion en Alcalá de Henares kaj iĝis instruisto de metafiziko en la Universitato de Salamanko. Poste li dediĉis sin al la studo de medicino, kaj iĝis populara praktikisto en Sevilo, kaj kuracisto ordinare al la duko de Medinaceli kaj al familio preskaŭ parenca al la reĝo.
eta|maldekstre|300px|Bildo de Orobio de Kastro.
Edziĝinta kaj patro de familio, De Castro estis, pro instigo de servisto, kiun li punis pro ŝtelo, denuncita al la Inkvizicio kiel adepto de judismo, kaj ĵetita en malhelan kaj mallarĝan karceron, kie li restis tri jarojn, submetita al la plej teruraj torturoj.

Ĉar li persiste neis la akuzon, li estis finfine liberigita, sed estis devigita forlasi Hispanion kaj porti la sanbeniton, aŭ pentovestaĵon, dum du jaroj.

Li poste iris al Tuluzo, kie li iĝis profesoro pri medicino en la universitato, samtempe ricevante de Ludoviko la 14-a la titolon de konsilisto; sed, laca finfine de hipokriteco kaj disimulado, li iris al Amsterdamo ĉirkaŭ 1666, kaj tie faris publikan konfeson de judismo, adoptante la nomon "Isaak".

En tiu urbo De Castro daŭrigis la praktikon de medicino, kaj baldaŭ iĝis famulo, estinte elektita al membreco en la partoprenataro de la portugala parokanaro kaj de pluraj akademioj de poezio. Li mortis en Amsterdamo. Esther, lia edzino, mortis la 5-an de julio 1712.

Verkaro
 Tratado em que se Explica la Prophesia de las 70 Semanas de Daniel, Amsterdamo, la 6-an de februaro 1675
 Certamen philosophicum propugnatae veritatis divinae ac naturalis .., 1684
 Certamen philosophicum propugnatae veritatis divinae ac naturalis adversus J(oannis) B(redenburg) principia, in fine annexa, 1684
 De veritate religionis Christianæ, 1687
 Epistola Invectiva Contra un Judio Philosopho Médico, que Negava la Ley de Mosse, y Siendo Atheista Affectava la Ley de Naturaleza, 1705
 Prevenciones Divinas Contra la Vana Idolatria de las Gentes, 1713
 Réfutation des erreurs de Benoit Spinosa, 1731
 Vriendelyke onderhandeling met den geleerden Jood Isaac Orobio de Castro, 1735
 Israel vengé, 1770
 Israel Avenged, 1839

Vidu ankaŭ
 Juan de Prado (1563-1631)
 Uriel Da Costa (1585-1640)
 Isaac de Castro Tartas (1623-1647)
 Philipp van Limborch (1633-1712)
 Grace Aguilar (1816-1847)
 Adolf Neubauer (1831-1907)

 Referencoj 

Kategorio:Naskiĝintoj en 1617
Kategorio:Mortintoj en 1687
Kategorio:Naskiĝintoj en la 17-a jarcento
Kategorio:Mortintoj en la 17-a jarcento
Kategorio:Portugalaj kuracistoj
Kategorio:Portugalaj filozofoj
Kategorio:Portugalaj aŭtoroj
Kategorio:Portugalaj verkistoj